Document ID: /roh_data/filtered/fineweb-2-filterrobots_roh.jsonl.gz/14416

Il video cumplet suonda uschè svelt sco pussaivel.
Ils 10 da zercladur 2018 elegia il pievel grischun ina nova regenza. RTR preschenta ils candidats, tutga il puls e maina ina discussiun cuntraversa davart temas ch’occupan il Grischun.
Co guarda il futur dals giuvens ora en il Grischun? Tge capita cun las regiuns periferas e tge innovaziuns dovra il chantun? Tge promoziun da la lingua e da la cultura dovri? E natiralmain ch’era il cas da cartel da la branscha da construcziun che fatschenta actualmain la publicitad è tema da la discussiun. Da quai e bler auter discutan Marcus Caduff, Mario Cavigelli, Jon Domenic Parolini, Peter Peyer, Christian Rathgeb e Walter Schlegel durant la discussiun da podium a Riom ils 01-05-2018.
La discussiun vegn manada e moderada per rumantsch dals moderaturs da RTR Andri Franziscus ed Oceana Galmarini. La debatta po vegnir persequitada a chasa via livestream sin www.rtr.ch, HbbTV via SRF1 e SRF2 sco era sin facebook.com/rtr.ch.